IKTATÓSZÁM: 7/17-3/2020 TÁRGY:a pécs és környéke szociális alapszolgáltatási és gyermekjóléti alapellátási központ és családi bölcsőde hálózat átszervezése

Melléklet:…db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2020. január 17.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: gusa erna szociális ésgyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- ../2020. (I.16.)

- -

- -

Illetékes tisztségviselő: BOGNÁR SZILVIA ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: PKSZAK), a Pécsi Többcélú Agglomerációs Társulás (továbbiakban: Társulás) településein szociális alapszolgáltatásokat, szociális étkeztetést, házi segítségnyújtást, jelzőrendszeres házi segítségnyújtást lát el, valamint 13 családi bölcsődét is működtet hálózati formában.

**Keszü** község képviselőtestülete úgy döntött, hogy 2019. tavaszától egy hét fős családi bölcsődét hoz létre 20 hetestől, hároméves korú gyermekek ellátására. A családi bölcsődét, a testület döntése értelmében a PKSZAK családi bölcsőde hálózata keretén belül működtetik. A településen jelentkező gyermekek nagy számára való tekintettel a képviselőtestület úgy döntött, hogy tovább bővíti a szolgáltatást egy újabb, 7 fős családi bölcsőde létrehozásával. Az új Kis Vakond Családi Bölcsőde szintén a Petőfi utca 156. szám alatt működne, egy újonnan kialakított épületrészben. Az új telephely működtetéséhez szükséges a Társulás és Keszü Község önkormányzata között már korábban megkötött feladatellátási megállapodást és haszonkölcsön szerződést az új feladatra vonatkozó rendelkezésekkel módosítani, melyek az előterjesztés mellékletét képezik.

Az intézményvezető, illetve **Pécs-Újhegy** településrész képviselőjének egyeztetése alapján lehetőség van a Pécs Újhegyi családi bölcsődék bővítésére is új telephely létrehozásával. A Bóbita Családi Bölcsőde öt fővel működne a Bóbita u. 45. szám alatt bérelt ingatlanban új csoportszoba kialakításával. Az újhegyi ingatlan bérleti szerződését nem szükséges módosítani, az a teljes épületre vonatkozik.

További módosítást jelent, hogy a **Kuckó** Családi Bölcsőde létszámát egy fővel, 6-ról 7 főre kívánja emelni az intézmény, illetve új telephelyre is költözne a szolgáltatás. A kihasználtság növelése érdekében a bölcsőde Bakonyáról Cserkútra, önkormányzati tulajdonú ingatlanba költözik.

A fenti változásokat az intézmény alapító okiratában, a szervezeti és működési szabályzatában és a szakmai programokban is át kell vezetni, valamint a szolgáltatói és a törzskönyvi nyilvántartásba történő bejegyzésükről gondoskodni.

A napirenden belül szükséges továbbá a keszüi Bölcs Csibe Családi Bölcsőde, a Pécs-Újhegyen működő Manócska- ház és a Csiperke családi bölcsődék módosított szakmai programjainak elfogadása is.

Kérem, a Tisztelt Társulási Tanácsot, hogy az intézmény bővítését a fenti módosításokkal szíveskedjék jóváhagyni és az előterjesztéshez mellékelt dokumentumokat elfogadni.

Pécs, 2020. január 10.

Pfeffer József

a Társulás elnöke